 Alleged murder: Ọwọ ọlọpàá tẹ ẹgbọn tó dáná sun àbúrò rẹ toyúntoyún nílùú Eko Ọpọ ní àwọn kò lè sọ ní pàtó ẹsẹ ọmọbìnrin náà, ṣùgbọn àwọn kan ní o fọ ìyá rẹ létí lásìkò tí wọn ní gbólóhùn asọ. Ìròyìn ní Victoria gbẹmì mì lẹyìn ọpọ wákàtí tí ẹgbọn rẹ ọkùnrin tó ní ìyá àwọn lo ní kí òun bawí nítorí ìwà àgbèrè to n hù, dáná sun-ún. Ẹgbọn Victoria ló gbé epo bẹtiróò ni sọọbù tí wọn tí n ta oúnjẹ ló bá sọná sábùrò rẹ lára. Ọpọ ní àwọn kò lè sọ ní pàtó ẹsẹ ọmọbìnrin náà, ṣùgbọn àwọn kan ní o fọ ìyá rẹ létí lásìkò tí wọn ní gbólóhùn asọ. Nígbà tí àwọn míràn ní, ẹgbọn àti ìyá n bá a Victoria wí nítorí pé o ti fi ilé sílẹ láti bí ọjọ mẹrin tó lọ n sùn ti àwọn ọkùnrin káàkiri. Lẹyìn ìṣẹjú díẹ tí wọn gbìyànjú títí láti pa iná náà, ẹpa ò bóró mọ, gbogbo ìgbìyànjú láti gbé lọ sí ilé ìwòsàn lo já sí pàbó nítorí pé o ti jóná kọjá àlà tí ọpọ ko sì le dìde ìrànwọ. Lẹyìnòrẹyìn tí wọn tún rí gbé dé ilé ìwòsàn aládàni, àwọn dókítà ibẹ ni kí wọn máa gbé e lọ Alimoso General Hospital fún ìtọjú tó péye. Gẹgẹ bí àwọn aládùúgbò ṣe sọ, ilé ìwòsàn ni wọn ti sọ fún wọn pé ó ti jóná kọjá àfẹnusọ, àti pé kò sí àtúnṣe mọ láti dóòlà ẹmí rẹ. Ìwé ìròyìn Guild sọ pé ẹgbọn Victoria tó ṣiṣẹ yìí ti kọkọ na pápá bora bi ìṣẹlẹ náà ṣe ṣẹ, kí àwọn ọdọ àdúgbò tó wa jáde tí wọn sì fà á lé ọlọpàá lọwọ ni agbègbè Okokomaiko fún ìgbéjọ tó yẹ Agbẹnusọ ọlọpàá nípìnlẹ Eko Bala Elikana ṣàlàyé pé lóòótọ ni pé ẹgbọn ọmọbìnrin náà ló dáná sun-ún. Bala fi kún un pé ẹjọ náà ti wà níwájú ẹka tó n rí sí ìwà ọdaràn ni Panti Yaba fún ìwádìí tó péye lórí ọrọ náà tí yóò sì fojú balé ẹjọ ní kòpẹkòpẹ. Ẹgbọn rẹ ló dáná sun-ún, o ni àbúrò òun kò bọwọ fún ìyá àwọn tó nítorí rẹ sì ni oun ṣe dáná sun-ún láti bá a wí.  Ìyá wọn naa farapa lásìkò tó n gbìyànjú láti paná lára ọmọ. A o gbé ọdaràn naa lọ ilé ejọ ni kété tí a ba ti parí ìwádìí tiwa nítorí àti gbà a kúrò lọwọ àgọ ọlọpàá okokomaiko, lọ sí Panti ni Yaba, yóò sì fojú balé ẹjọ. : Victoria ẹni ogún ọdún, ni wọn ní ó ti kú toyúntoyún lẹyìn tí ẹgbọn rẹ dáná sun-ún lágbègbè okokomaikoko níjọba ìbílẹ Ojo nípìnlẹ Eko. 